[{"text_idx": "#000004", "text": "Brazila tribunalo decidas gardi en Rio-de-J\u0302aneiro enketon pri la morto de Marielle Franco"}, {"text_idx": "#000006", "text": "\u201cHodiau\u0306 ni havis gravegan venkon\u201d, diras Anielle Franco. La 27-an de majo, la Supera Justica Tribunalo (SJT) de Brazilo neis la peton pri la federaciigo de la enketo rilate al la murdo de s\u0302ia fratino, Marielle Franco, magistratano murdita en Rio-de-J\u0302anejro kun sia s\u0302oforo, Anderson Gomes, en marto 2018."}, {"text_idx": "#000007", "text": "Malgrau\u0306 la enkarcerigo de la pafistoj, la respondeculoj pri la krimo ankorau\u0306 ne estis identigitaj. \u201cMeze de tiom da murdoj, almenau\u0306 unu venko\u201d, diras s\u0302i."}, {"text_idx": "#000008", "text": "VITO\u0301RIA! Por 5\u00d70 no STJ a federalizac\u0327a\u0303o do caso Marielle e Anderson ja\u0301 esta\u0301 NEGADA! Foram mais de 150 mil pessoas e mais de 200 organizac\u0327o\u0303es da sociedade civil assinando contra a federalizac\u0327a\u0303o, e inundamos as redes com a hashtag #Federalizac\u0327a\u0303oNa\u0303o\nNa\u0303o temos como agradecer o apoio! /A4bzeAks1I"}, {"text_idx": "#000011", "text": "Marielle estis magistratano de la urbo Rio-de-J\u0302anejro por la Partio Socialismo kaj Libereco (Partido Socialismo e Liberdade, PSOL), nigrulino, ambau\u0306seksema, patrino kaj ladurbanino (devenis el favelo). Dum sia mandato, s\u0302i ankau\u0306 estis prezidanto de la Komisiono pri Virinoj en la magistratejo. La au\u0306to kiu estis transportanta s\u0302in hejmen en la nokto de la krimo estis trafita de 13 pafoj."}, {"text_idx": "#000013", "text": "Ekzistis timo pri entrudig\u0302o en la kazo fare de prezidanto Jair Bolsonaro, kies familio havas ligilojn kun la suspektitoj pri la murdo."}, {"text_idx": "#000014", "text": "La peto pri federaciigo estis prezentita de la G\u0302enerala Prokuroro de la Respubliko (PGR) en 2019, estante unu el la lastaj agadoj de la tiama prokuroro Raquel Dodge, kiu asertis ke la enketoj povus esti damag\u0302itaj en la s\u0302tato, pro malrapideco rilate al la konkludo pri la ordonintoj de la krimo."}, {"text_idx": "#000015", "text": "Tuj, la familio prenis pozicion kontrau\u0306 la decido en letero sendita al la ministroj de STJ, en kiu g\u0302i konfirmis:"}, {"text_idx": "#000019", "text": "Esperamos que as investigac\u0327o\u0303es evoluam, finalmente. Esperamos na\u0303o ter que esperar mais dois anos para descobrir quem mandou matar minha irma\u0303. Quem sabe um dia teremos esse caso solucionado."}, {"text_idx": "#000020", "text": "Ni esperas ke la enketoj evoluos, finfine. Ni esperas ke ni ne devos atendi du pliajn jarojn por malkovri kiu ordonis la murdon de mia filino."}, {"text_idx": "#000021", "text": "En sia decido, la raportisto de la kazo, Laurita Vaz, asertis ke la graveco de la krimo \u201cestas nekontestebla\u201d, sed substrekis epizodon kiu \u201cminimumigas la peton pri la federaciigo de la kazo\u201d. Lau\u0306 la ministro, tagon post la murdoj, PGR kreis laborgrupon konsistantan el kvin prokuroroj de la Respubliko por kontroli la progreson de la enketo en Rio-de-J\u0302aneiro."}, {"text_idx": "#000022", "text": "E\u0301 inega\u0301vel que o caso insuflou na\u0303o so\u0301 o pai\u0301s, mas tambe\u0301m a comunidade internacional, tanto pela brutalidade dos homici\u0301dios como pelo simbolismo da ac\u0327a\u0303o delituosa. Atentado contra a vida de parlamentar, eleita com votac\u0327a\u0303o expressiva, que se dedicava a\u0300 defesa de grupos sociais menos favorecidos, com discursos de clara oposic\u0327a\u0303o ao crime organizado no Rio de Janeiro."}, {"text_idx": "#000023", "text": "Nekontesteble la kazo influis ne nur la landon, sed ankau\u0306 la internacian komunumon, kaj per la krueleco de la murdoj kaj per la simboleco de la krima ago. Atenco kontrau\u0306 vivo de parlamentano, elektita per signifa voc\u0302dono, kiu sin dedic\u0302is al la protektado de sociaj grupoj malavantag\u0302igitaj, kun diskursoj de klara opozicio kontrau\u0306 organizita krimo en Rio-de-J\u0302aneiro."}, {"text_idx": "#000024", "text": "La aliaj ministroj sekvis la voc\u0302on de Vaz, kaj la voc\u0302donado estis unuanima por ne-federaciigo. La Instituto Marielle Franco, kreita de s\u0302ia familio, iniciatis la kampanjon \u201cFederalizac\u0327a\u0303o Na\u0303o!\u201d por arigi subskribojn kaj premi por decido. Pli ol 150 000 personoj kaj 200 organizaj\u0302oj de la civila socio sendis la peton al ministroj. Por Anielle, prezidanto de la instituto, kiu parolis kun Global Voices per WhatsApp, la decido estis venko:"}, {"text_idx": "#000025", "text": "Foi uma vito\u0301ria na\u0303o so\u0301 para a fami\u0301lia, mas para todos os 154 mil companheiros e companheiras que assinaram essa mobilizac\u0327a\u0303o da sociedade civil contra a federalizac\u0327a\u0303o. (...) Essa votac\u0327a\u0303o foi una\u0302nime e importante no meio de tanto caos, de tanta interfere\u0302ncia e de tanta dor."}, {"text_idx": "#000026", "text": "Estis venko ne nur por la familio, sed por c\u0302iuj 154 000 homoj kiuj subskribis tiun mobilizadon de la civila socio kontrau\u0306 la federaciigo. (...) Tiu c\u0302i voc\u0302donado estis unuanima kaj grava meze de tiom da kazoj, de entrudig\u0302o kaj tiom da doloro."}, {"text_idx": "#000028", "text": "En januaro 2019, post operacio de la Publika Ministerio, publikig\u0302is la informo ke la filo de la prezidanto de la Respubliko, la senatano Fla\u0301vio Bolsonaro, dungis en sia kabineto la patrinon kaj la edzinon de unu el la c\u0302efoj de la grupo, la eksa policisto Adriano da No\u0301brega."}, {"text_idx": "#000029", "text": "En marto, aliaj du nomoj ligitaj al la organizo, Ronnie Lessa kaj E\u0301lcio Vieira de Queiroz, estis arestitaj pro la murdoj. Lau\u0306 la polico, Lessa pafis Marielle, dum la eks-militisto Queiroz stiris au\u0306ton kiu sekvis tiun de la magistratano. Oni ne scias ankorau\u0306 kiu ordonis tiun krimon."}, {"text_idx": "#000030", "text": "Tuj post la enkarcerigo, la Federacia Polico komencis esplori la eblon pri frau\u0306doj en la enketado de la kazo kaj provoj malfaciligi g\u0302in. Ronnie Lessa log\u0302is en la sama konstruaj\u0302o kiel la prezidanto Jair Bolsonaro, en ric\u0302a kvartalo de Rio-de-J\u0302aneiro. Pordisto diris al la polico ke E\u0301lcio Queiroz ricevis permeson eniri la konstruaj\u0302on, horojn antau\u0306 la murdo, fare de iu kiu trovig\u0302is en la domo de Jair Bolsonaro, tiam federacia deputito. Tagojn poste, li s\u0302ang\u0302is sian version por la Federacia Polico, atestante ke li eraris pri la numero de la domo."}, {"text_idx": "#000031", "text": "Bolsonaro akuzis la guberniestron de Rio-de-J\u0302aneiro, Wilson Witzel, ke tiu c\u0302i manipuladas la enketon pri la murdo de Marielle, por provi detrui lian reputacion. Witzel neis la akuzojn kaj diris ke li procesos kontrau\u0306 Bolsonaro."}, {"text_idx": "#000032", "text": "Antau\u0306 la jug\u0302ado de STJ pri la federaciigo de la kazo, Bolsonaro konfirmis, en mesag\u0302oj inters\u0302ang\u0302itaj kun la tiama ministro pri justico, Sergio Moro, ke li volis pli da kontrolo pri la federacia polico de Rio-de-J\u0302aneiro. En kunveno kun siaj ministroj la 22-an de aprilo, la brazila prezidanto estis filmita dum li diris:"}, {"text_idx": "#000035", "text": "Moro petis la demision de la registaro, baldau\u0306 poste, kaj gvidis la diskutojn tiel ke la Supera Federacia Tribunalo enketu eblajn krimojn de la prezidanto. La ministro estis kontrau\u0306 la demisio de la c\u0302efo de la Federacia Polico, Mauri\u0301cio Valeixo, decidita de Bolsonaro."}, {"text_idx": "#000036", "text": "La elektito por la g\u0302enerala direkcio de la Federacia Polico fare de la prezidanto estis Alexandre Ramagem, sed la nomumo estis malakceptita de STF. La ministro Alexandre de Moraes komprenis ke Ramagem estis proksimulo de la prezidanta familio \u2013 fotoj de li kun la gefiloj de Bolsonaro je Novjaro estis publikigitaj en sociaj retejoj. Bolsonaro tiam proponis homon rilatan al Ramagem, Rolando Alexandre de Souza."}, {"text_idx": "#000039", "text": "Plej novaj artikoloj pri Latinameriko"}, {"text_idx": "#000042", "text": "\u201cLa Balkanoj estas la eu\u0306ropa Latinameriko en multaj belaj aspektoj\u201d, diras albana verkisto Elvi Sidheri"}, {"text_idx": "#000043", "text": "Juna kuiristo en Bakuo transformis sian apartamenton en restoracion"}, {"text_idx": "#000047", "text": "Aboni komentojn de c\u0302i tiu artikolo per retpos\u0302to"}, {"text_idx": "#000048", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000049", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000051", "text": "Bonvolu subteni nian gravan laboron"}]